טיסה לחו"ל-המדריך לטיס החובב



פרק ה- הטיסה מחיפה לוינה

סוף סוף, לאחר כל ההכנות אנו מוכנים לטיסה.

פרק ה' הוא תאור מפורט של הטיסה מחיפה לוינה, ומטרתו להמחיש לטייס את שלבי הטיסה, מה עומד לפניו בשדות השונים ובזמן השיוט.

הנקודות באדום הן נקודות ניווט המופיעות ב-JEPPESEN L / A ENROUTE CHART 

הנקודות בכחול הן נקודות ניווט במפות ה-  VFR
מפת מסלול הטיסה

(-) חיפה

בוקר קיצי אופייני לארץ. השמיים כחולים, הטמפרטורה בסביבות השלושים, לחות גבוהה ואובך דל מטשטש את קווי המתאר של הכרמל.

השעה שבע בבוקר כשאנו מגיעים לשדה. כל ההכנות נעשו בעוד מועד. מרשה הטיסה הוגש ערב קודם לכן לבן גוריון, מנהלת השדה קבלה את בקשתנו למכס ומשטרה בתחילת השבוע הקודם והמטוס נבדק ותודלק אתמול אחר הצהרים.

ראשית עולים למשרד מנהל השדה כדי לקבל את תחזית מזג האוויר. הכל  CAVOK , אין תופעות מיוחדות, ומה שנשאר לנו זה לחכות למשטרה.

בדיקת דרכונים ואנחנו בדרך למטוס. ברגל כמובן.

סידור מזוודות, ארגון המפות, חיבור ה GPS הנייד, ואנחנו מוכנים להניע.

חיפה הוא שדה קטן ואינטימי. המסלול היחידי 16/34 מוכר לכל טייסי הארץ ואין הוא מקור להפתעות כל שהן.

הנעה, בדיקות, הסעה, בדיקות, התיישרות והסעה על 16 לכיוון הזברה כאשר הרמזור עוצר את תנועת הבסיס הצבאי מלחצות את המסלול (לצערנו הכלבים הצבאיים הם עוורי צבעים ולא פעם אינם נשמעים להוראות ומחליטים לחצות את המסלול בדיוק לפני שאתה נוגע).

תמיד מרגש לעמוד בנקודת התחלת הריצה להמראה כאשר אתה יוצא לטיסה של שלש שעות מעל הים. אבל הלחץ הפסיכולוגי הוא אחד מהדברים שאנו מכורים להם, ואנו מקבלים אותו כחלק מחוויות הטיסה. האם לא זו הסיבה שבחרנו בטיסה כתחביב?. 

אשור המראה ואנו באוויר. 1000 רגל ל-גלים ופלוטו מקבל אותנו למספר דקות.

מרשה הטיסה שלנו צריך לקחת אותנו לצפון מערב לכיוון TIROS , VELOX  ומשם ל APLON , אך הבקרים חושבים אחרת. מאז התשיעי לספטמבר מעדיפה קפריסין להתעסק כמה שפחות עם מטוסים שעוברים בתחומה ולא נוחתים בה. ולכן אנו מקבלים כיוון מערבי יותר המוביל אותנו ל TAMMI . 

(-) חיפה רודוס-בנתיב

(TAMMI, LEDRA, G18, APLON, G18, MAROS, G18, ALKIS, G18) 

הטיפוס לגובה 8500 רגל נמשך כ-20 דקות (המטוס כבד בדלק) וכשאנו מגיעים לגובה השיוט המהירות עולה ל 140 קשר.

הטיסה בנתיב פשוטה , ואם אין זו הטיסה הראשונה שלנו בנתיב זה, היא די משעממת.

אנו מקבלים, מתל אביב, ישירות ל"אפלון", ולוקח זמן עד שניקוסייה בטוחה שאין לנו כוונות זדוניות, ומוכנה לקבל אותנו.

הניווט ברוב הדרך הוא בעזרת ה GPS , ואנו חולפים את APLON, LEDRA , MAROS ומגיעים ל ALKIS . נקודת ALKIS היא נקודת מעבר מאזור ניקוסייה לאזור אתונה (FIR) .

ברוב הנתיב אנו  מכוונים את ה VOR  הראשון על PAFOS  שבקפריסין  (117.9 PHA) כך שבעזרתו ובעזרת הDME נוכל לדעת בכל רגע היכן אנו נמצאים. גם אם נאבד את ה-GPS עדין נוכל להמשיך בטיסה בכיוון הכללי שהיינו בו ולהתמצא במרחב. את הVOR  השני אנו מכוונים לרודוס  (115.80 RDS), ובמרחק של  60 עד 80 מיל מתחילים להתביית עליו.

כחצי שעה לפני שאנו מגיעים לנקודת ה-FIR , אנו מקבלים הנחיה מבקר ניקוסייה שבמידה ונאבד את הקשר איתו, עלינו ליצור קשר עם אתונה בנקודה זו, ואם זה לא מתאפשר לנו , עלינו ליצור קשר עם רודוס בהמשך הדרך.

הכל קורה כפי שדובר. אנו מאבדים את הקשר עם ניקוסייה אך מחדשים אותו עם אתונה.

. 

(-) רודוס הגעה

 (BRAVO, AFANDOU, MARITZA) 

ראה מפות בנספחים ה-1 ה-2

כעשרים ואחד מיל מה-VOR של רודוס נמצאת נקודת “BRAVO”, הנקודה ההתחלתית של גישת ה-VFR לשדה רודוס. הנקודה נמצאת על הנתיב G18 המוביל אותנו לכל אורך הדרך החל מ- LEDRA
ברוב המקרים אתונה תעביר אותך מוקדם יותר (70-60 מיל) ורודוס תשאיר  אותך בגובה כדי לא להפריע לגישות של המטוסים המסחריים.

כאן המקום להזהירך שהפקחים ברודוס רגועים ומשתפי פעולה כל זמן שיש להם לא יותר ממטוס אחד באוויר. כאשר אתה מצטרף אליו בקשר ובמקביל הוא חייב לפקח על מטוסים נוספים המגיעים לנחיתה, היכון לפקח עצבני שאין לו זמן מיותר בשבילך. שמור על דממת קשר, אל תבלבל לו את המוח ואל תבקש להנמיך לפני הנקודה שתבחר (ראה בהמשך).

לפי הנמכה של 500 רגל בדקה נדרשות לך כ-11 דקות להנמיך לגובה המופיע על המפה –3000 רגל ל-“BRAVO”.  במהירות קרקעית של 150 קשר, המתקבלת תוך כדי הנמכה, תעבור כ-28 מיל עד שתגיע לגובה הרצוי.  הנקודה -“BRAVO” נמצאת כ-21 מיל 
מה VOR , ולכן אנו נתחיל ההנמכה במרחק של 50 מיל, שיתנו לנו, אם בצענו את ההנמכה לפי הנתונים שהוזכרו, כ- 1 מיל רזרבה.
 אל תתרגש אם רודוס לא תיתן לך להנמיך במרחק של 50 מיל. יש לך עוד 16 מיל בין-BRAVO"” והנקודה הבאה "AFANDOU" . כך שגם במרחק 40 מיל עדיין יש לך זמן להנמיך עד נקודה זו.

תוך כדי הנמכה יתגלה לך האי המשתרע מימין לשמאל.
הנקודה השניה בגישה, כפי שציינו, היא “AFANDOU”  אשר לא כל כך מוכרת לנו.

הדרך הטובה ביותר לזהותה היא לשים את ה –VOR RDS   על כיוון 317 וכשאנו מגיעים למרחק של 5 DME , אנחנו מעל העירה.

מנקודת “AFANDOU” עלינו להנמיך לגובה 2000 רגל ולהמשיך בכיוון 328 . כיוון זה יוביל אותנו לשדה ישן, צבאי, הנקרא "מריטצה" ואשר לו שני מסלולים החוצים אחד את השני כמעט ב-90 מעלות. השדה נמצא בין גבעות וקל מאד לזהותו . הוא לא השדה שאנו רוצים לנחות בו. קל להבדילו משדה היעד כי הוא אינו ליד הים.

בהתקרבך לשדה "מריטצה" תראה בשעה 11 הר בגובה 700 עד 905 רגל המפריד בין העמק בו נמצא השדה "מריטצה" ובין מישור החוף בו נימצא השדה הבין לאומי של רודוס המכונה "דיאגורס". קצת לפני שאתה מגיע לשדה "מריטצה" דווח לבקר שהגעת לנקודה זו ואז תקבל ממנו הנחיות להיכנס לצלע עם הרוח, של השדה "דיאגורס", תוך כדי חצית המסלול בחלק הדרומי שלו.

בכל הפעמים שנחתנו ברודוס היה מסלול  25 בשימוש. וזאת היות וברוב הימים כיוון הרוח הוא דרום מערבית עד מערבית.

צלע עם הרוח של שדה זה היא תמיד מעל הים ולכן הפניה למסלול 25 היא ימנית. גובה ההקפה הוא  1200 רגל.  
כשאתה מקבל את הנחיות הבקר להיכנס לצלע עם הרוח של 25 עליך לחלוף את ההר מצידו השמאלי (הדרומי) ולצאת לים. זוהי הסיבה שרצוי לדווח מעל "מריטצה" עוד לפני שהגעת אליה. כדי לחלוף את ההר משמאל עדיף להתחיל את הפניה לשמאל לפני שאתה מעל לנקודה ואז הפניה אינה חריפה מדי.

לאחר  שחלפת את ההר אתה יוצא לכיוון הים כדי להיכנס לצלע עם הרוח המקבילה לשדה ולחוף הים. מכאן הגישה דומה למסלול 21 בשדה דב. צלע הבסיס היא מעל היבשה ואתה משתדל, בצלע הבסיס, לא לחרוג יותר מדי בכיוון זה כי מולך הר בגובה של 890 רגל.  עליך לפנות ולהתייצב על הפינל  מבלי להיסחף לכיוון מזרח.

לפי הנחיות המופיעות במפת השדה יש להזהר מחיתחותים בגישה למסלול 25, כאשר הרוח בכיוון דרום, דרום מזרח, ומעל 15 קשר. במקרה זה רצוי לנחות לא בתחילת המסלול.

לשדה הבינלאומי "דיאגורס"  יש מסלול אחד בלבד בכיוון 25 / 07  ואורכו כ-3260 מטר.

היות ואתה כבר שלש שעות מעל הים, קימת נטייה להציף גבוה מדי. קח לך את הזמן הדרוש לך, המסלול ארוך ואף אחד לא מאיץ בך (גם אם כן מבקשים ממך להזדרז). נחת בנחת ופנה בפניה הראשונה (מסלול הסעה B ). אם אתה לא מצליח לצאת בו המשך בהסעה ופנה במסלול הסעה C .

החניה של התעופה הכללית נמצאת בחלק הדרום מערבי של אזור החניה כולו, ממש ממול המגדל. בכל מקרה כאשר פינית את המסלול ישתדלו להנחות אותך אל מקום החניה המיועד לך.

 לאחר שדוממנו מנוע אנו מבקשים מעובד השדה, שהנחה אותנו לחניה,להזמין לנו דלק. 

השרות לא מהיר במיוחד אך אנו מנצלים את דקות ההמתנה להתאושש מהטיסה ולהריח את האוויר שעל הקרקע. לא שכחנו כמובן לסדר את המפות שהתגוללו על ריצפת תא הטיס, להוציא את החפצים ולארוז את המיטלטלין.

לאחר התדלוק אנו הולכים ברגל (כ-150 מטר), עם כל ציודנו, עד לכניסה לטרמינל.

דוכני משטרת הגבולות מיד בכניסה והמשרד נמצא מימיננו.

מגישים את ה-GENERAL DECLARATION בשלשה העתקים לרשויות משטרת הגבולות ,מחתימים אותם על הטופס ועל הדרכונים, וממש ממול לדוכני המשטרה, כ-30 מטר בתוך הטרמינל, נכנסים למשרדי המכס ומשאירים להם העתק אחד.

לפעמים, תלוי במצב הרוח של המשטרה, מבקשים מאתנו ללכת למשרד התעופה הכללית, להחתים שם את ה- “General Declaration” ולחזור אליהם. בינתיים מחכים כל הנוסעים שאתך עד שתגמור את כל ההתרוצצות המיותרת הזו. משרדי התעופה הכללית נמצאים בקומת הקרקע בקצה השני הרחוק (בקצה הצפון מזרחי) של הטרמינל.

עברנו את המשטרה והמכס. אנו משילים מעצמנו את הופעת ה"טיס המפקד" והופכים לתיירים רגילים.

 (-) רודוס עזיבה

(ALIMIA, TILOS, NISIROS)  

יום השני לטיסה.

מגיעים בשעות הבוקר לשדה. פונים ישירות לקפיטריה , הנמצאת בקומה שניה, קונים שתייה וסנדביצ'ים (לא לשכוח ללכת לשירותים) וממשיכים אל משרד התעופה הכללית, הנמצא בקצה הימני פנימי של הטרמינל. 

כאן אנו משלמים את הנדרש בהתאם למספר הימים בהם שהינו באי, בהתאם למשקל המטוס ולפי מספר הנוסעים שאיתנו.

לאחר התשלום, לפעמים אנו מורשים לצאת ישירות לאזור השדה ולפעמים עלינו לעלות לקומה השניה, קומת ה"יוצאים", לעבור את מכשירי הבדיקה ולצאת אל השדה לא לפני שהסברנו שוב ושוב לשוטרים שאנו טיסה פרטית ואנו מבקשים שיוציאו אותנו לרחבה.

או שהשוטרים מתחלפים כל חודש או שהם בכוונה מסבכים לנו את החיים, אך כל פעם מחדש אנו עוברים את תהליך ההסברה הזה בעזרת אנגלית קלוקלת (שלהם) ושפת הידיים.

עם קצת סבלנות (זה הבית שלהם, לא שלנו) אנו ברחבת החניה, שמים פעמנו למטוס.

מכניסים את הציוד למטוס וכבר אנו פונים למגדל להגיש מרשה ולקבל תחזית מזג אויר.

כפי שכבר ראינו בהגיענו מישראל, המגדל קרוב לרחבת החניה של התעופה הכללית, והמשרדים שאנו מחפשים נמצאים בקומה שניה. הגישה היא דרך גשר מוזר אשר מגיעים אליו לאחר טיפוס במדרגות חיצוניות.

הבקרה המרחבית. עם מסכי המכ"ם , נמצאת בקומת הכניסה מצד שמאל, איך שנכנסנו לבנין. אנו נכנסים פנימה, מקבלים טפסים ריקים וממלאים את המרשה. תוך כדי בדיקה של המרשה על ידי אחד הבקרים, מעניין להציץ במסכים ולהבין מה הם רואים כאן למטה כשאנחנו באוויר.

הבקר מאשר את המרשה לא לפני ששינה אותו מקצה לקצה.

נהגנו עד היום לטוס מרודוס מערבה עד ל- "קייה" (KEA)  ומשם צפונה לאורך החוף לכיוון סלוניקי.

היום (בגלל האחד עשר בספטמבר?) משנה לנו הבקר את הנתיב, והמסלול צפונה קרוב יותר לתורכיה מאשר ליוון.

כשאנחנו ממלאים את שעת ההמראה (ב-UTC כמובן) , אנו לוקחים לעצמנו בין שלשת רבעי השעה עד שעה שלמה. למה להיכנס ללחץ בהכנות. אף אחד לא מאיץ בנו.

לאחר שהגשנו את המרשה ולאחר אישורו, אנו יוצאים מהחדר וממש ממול תוך חצית המסדרון אנו נכנסים למחלקת המטראולוגיה. כאן נקבל את כל המפות ומברקי מזג האוויר שנבקש. ניתוח המצב והחלטות אנו מבצעים בחדר עצמו, ולא ליד המטוס, כי כאן יש באפשרותנו להתייעץ עם ה"BRIEFER” , ובמידת הצורך אפילו לשנות את המרשה בחדר הסמוך.

אנו חוזרים למטוס וממשיכים בשגרה: בדיקות המטוס, שמן, מזוודות, מפות, GPS, ושאר ההכנות כפי שהזכרנו בפרקים הקודמים.

לקראת שעת ההמראה יוצרים קשר עם המגדל ומבקשים אשור להניע (ראה פרק ג'-קשר).

היציאה הקבועה מרודוס לכיוון מערב היא לפי הנקודות המופיעות במפת ה-VFR. יציאה זו מטרתה להרחיק אותנו מנתיב הגישה של מטוסי IFR המגיעים ממערב על הנתיב R19 .

עליך להכיר את המפה ולזהות את שלשת האיים אשר מהווים את נקודות הניווט:

ALIMIA, TILOS, NISIROS. 

מהנקודה האחרונה ממשיכים ומיירטים את R19, כשאנחנו נעזרים ב-VOR RDS  ברדיאל 292.

לפעמים, כאשר המרחב פנוי ממטוסים מסחריים, נקבל הנחיה קצת שונה אשר תקצר לנו את הדרך ותשלח אותנו ישירות ליירט את הנתיב  R19 .

RODOS TW:

4X-CAQ, AFTER AIRBORN TURN RIGHT TO 




            INTERCEPT “ROMEO NINTEEN” 
חזרה למטוס. המגדל מאשר הנעה והסעה, וכדי להגיע לנקודת ההמתנה לפני מסלול 25 יש לחצות את רחבת החניה של מטוסי הסילון, לאורכה. שים לב לנוסעים המצטופפים ליד גרמי המדרגות שליד המטוסים. אל תדרוס אף אחד מהם.

ההסעה ב- TAXIWAY- A  קצת ארוכה (אין לווי ביטחוני כפי שהיה בירושלים), ובסופה אנו מבצעים בדיקות ומוכנים להתיישר.

בטיסה האחרונה, היות ומטוס קל התקרב לשדה מכיוון יציאת ה VFR, קיבלנו לפני ההתיישרות הנחיה לפנות צפונה, לאחר ההמראה, וליירט את R19 .

התיישרות, אשור המראה ואנו באוויר. 400 רגל ופונים צפונה. הפניה צפונה לא הייתה חדה מספיק לבקר והוא מאיץ בנו להגיע ל- R19 כמה שיותר מהר.

מטפסים לגובה 4000 רגל לפי הנחית הבקר (מאוחר יותר נקבל אישור לטפס ל-8500 רגל, לפי בקשתנו), ואנו בדרך לסלוניקי.

 (-) רודוס סלוניקי -בנתיב 
R19, KOPAR, H59, LARKI, G18, MESTA, L609, LIMNOS, L609, PEREN,) 

הטיסה מרודוס לכיוון מערב או צפון מערב היא אחת הטיסות המרתקות ביותר במרחב., שלל האיים החולף מתחתך מדהים ביופיו, והשילוב של אדמה סלעית עם ים כחול שובה את העין.

אמנם אנו מרוכזים בהטסה בניווט ובקשר, אך כל זאת נעשה כאשר עין אחת פוזלת אל הנוף החולף.

באופן עקרוני אנו מועברים מבקר אחד למשנהו, ולפעמים גם טסים בקטעים שהתקשורת בהם אינה קליטה.

טבלת תכנון הטיסה תיתן לנו מושג על הבקרים השונים בדרך. אם אתה שומר על הכללים וההנחיות המופיעות בפרק ג'-"קשר", אין לך בעיות מיוחדות, ואתה פנוי לניווט ולהנאה מהנוף.

לפי הנחיות הבקר של רודוס אנו מיירטים את R19 וממשיכים לכיוון 292 . בדרך עוברים את האי קוס עם שדה התעופה שלו הנקרא IPPOKRATIS  (לפעמים מועברים לבקר ה,גישה" של השדה), ולאחר כמה דקות, במרחק של - 52 מיל מרודוס, על הרדיאל,  אנו מגיעים לנקודה KOPAR . פניה ימינה ואנחנו בכיוון האי סמוס. לא נגיע אליו, כי 18 מיל לפניו אנו מגיעים לנקודה LARKI ומשם אנו פונים שמאלה לכיוון 318 על G18 . היות ובסמוס יש שדה תעופה, הבקר של קוס יעביר אותנו ל"גישה" של סמוס, כדי שזה ינווט אותנו עד שנחלוף את אזור ה"שיפוט" שלו.

66 מיל  מנקודת LARKI , על G18 , בכיוון צפון מערב, שוכן האי "כיוס"-CHIOS .  לאי שדה תעופה בשם זהה אך עזר הניווט הוא VOR בשם MESTA הנמצא על אי קטן בצדו הדרום מערבי של האי "כיוס" . בקר ה"גישה" של CHIOS ילווה אותנו עד שנצא מתחומו.

מעל הVOR אנו משנים כיוון ל- 340, וטסים על L609 .

בהמשך הדרך נזהה מימיננו את האי "לסבוס" , ולאחר 105 מיל מה VOR אנו מגיעים לאי LIMNOS .

היות ומכשירי הקשר של הבקרים השונים אינם חזקים במיוחד, אל תתפלא אם באמצע הדרך לא תקלוט לא את  CHIOS  ולא את LIMNOS . אל תאבד עשתונות, ככל שתתקרב לשדה הבא כך הקליטה משתפרת, ובסופו של דבר גם LIMNOS  ישמע באוזניך.

גם כאן, בעוברך את LIMNOS , יבוצע התרגיל הקבוע של הבקרים: 

- דווח 20 מיל לפני ה VOR 

- דווח כאשר אתה חולף את ה VOR 

- דווח 20 מיל לאחר שחלפת את ה VOR 

לאחר הדווח האחרון הבקר ממלמל מתחת לשפמו "ברוך שפתרנו מעונשו של זה" ומשתדל להעבירך כמה שיותר מהר לבקר שבא אחריו. לא בלי שמחה לאיד- "שיסבול הוא את הישראלי עם האנגלית העילגת".

ב- LIMNOS  אנו פונים לכיוון 302 , ועל אותו L609  ממשיכים עד שאנו נפגשים עם הנתיב G12 בנקודה PEREN .
הנתיב  G12 עשוי להוביל אותנו ישירות לסלוניקי אם נמשיך  בכיוונו- 258.  אך היות ואנו לא בטיסת IFR , אנו פונים לכיוון 270 , כדי להגיע לנקודה הראשונה של גישת VFR לשדה סלוניקי.

עד כאן אנו בנתיב. עברנו כ- 360 מיל וחלפנו מעל אין ספור איים. הכרנו את כל הבקרים בדרך, ואולי למדנו איזו מילה או שתיים ביוונית. הגיעה השעה לעבור לאופן חשיבה של "גישה ונחיתה"

(-) סלוניקי הגעה

(APOLO, GALA, VASILI)  

ראה מפות בנספחים ה- 3  ה- 4   

המעבר אל בקר ה "גישה" של סלוניקי מתבצע לפעמים עוד לפני שהגענו לנקודת PEREN.

מיד לאחר שיזהה את המבטא שלנו ויקלוט את אות הקריאה הישראלי, הוא ישאל אותנו אם אנו מכירים את גישת ה- VFR לשדה. היות והתכוננו מראש התשובה תהיה חיובית.

לפני שנמשיך בטיסה לשדה, רצוי שנבחן את מפת גישת VFR וננסה להכיר את מרקם הנוף  ולזהות את נקודות הציון שיעזרו לנו לנווט באזור.

שדה סלוניקי שוכן על קו החוף של מפרץ מדרום לעיר סלוניקי. קצה מסלול 28 כמעט ונושק למים.

אם אנו עומדים על המסלול ומפנים עינינו לכיוון 050 נראה מולנו הר גבוה (4088 רגל) בצורת פירמידה- נקודת ציון ראשונה. 

בכיוון 360 נוכל לזהות את העיר סלוניקי שצורתה כבננה לאורך חוף המפרץ- נקודת ציון שניה. הטיסה מעל העיר אסורה ולכן כל תנועה מהשדה לצפון עוברת במסדרון הוירטואלי שנוצר בין ההר והעיר.

אם נעביר קו דמיוני מהשדה ובין ההר והעיר, ונמשיך אותו צפונה (צפון מזרח) נגיע לאגם בשם “KORONIA”  שגם הוא מהווה נקודת ציון ברורה להתמצאות במרחב-נקודת ציון שלישית. ממזרח לאגם זה ובמרחק של 8-10 מיל ממנו, שוכן אגם שני ששמו “VOLVI” המהווה נקודת ציון רביעית.

כל ארבעת הנקודות שתיארנו עוזרות לנו לנווט בגישה ממזרח או מצפון וביציאה לכיוונים אלה.

חזרה לטיסה.

אנו בכיוון 270 מהנקודה  PEREN . תוך כמה דקות נעבור את קו החוף ונמשיך בטיסה מעל היבשה. מספר דקות נוספות ואנו בנקודה הראשונה של גישת VFR לשדה- APOLO .

נקודת זו נמצאת דרומית לאגם VOLVI  מתחת למפרצון של האגם.

(ניתן לנווט בין כל נקודות הגישה בעזרת ה-GPS אך אז אנו מחמיצים את ההנאה בניווט לפי  תוואי הקרקע ואת ההתרגשות והלחץ בניווט זה)

מכאן אנו פונים לכיוון 224 ובמרחק 14 מיל מגיעים לנקודה הבאה- GALA . שם לב שאתה שומר על גובה 3500 רגל כפי שמצוין במפת הגישה.

נקודת GALA נמצאת בדיוק על רדיאל 107 מ VOR של השדה (110.80 MKR) ולכן כדי להגיע אליה עליך לכוון את מכשיר הVOR לתדר המתאים וליירט את הרדיאל המוזכר.

כאשר אתה בטיסה מהנקודה APOLO אל הנקודה GALA וכשאתה בגובה הנכון, תזהה משני צידי הנתיב וממולך אזור הררי. כשאתה מגיע לנקודת GALA מתנשא ממולך הר בגובה 2123 רגל, אך הפניה לשדה לכיוון 287 מתבצעת לפניו ובמרחק בטיחותי.

כאמור בנקודת GALA אנו מבצעים פניה לימין ומיירטים את הרדיאל 107 לכיוון התחנה (INBOUND)  . הנקודה הבאה – VASILI נמצאת על הרדיאל ומטרתה פשוט להוות נקודת דווח לבקר כדי שיהיה מוכן לנחיתתך.

לפי מפת הגישה אנו מנמיכים ל 2000 רגל לנקודת  VASILI ומשם ממשיכים באותו כיוון אל השדה.
לשדה שני מסלולים – 10 / 28 ו- 16 / 34, אך בכל המקרים שהגענו לסלוניקי בוצעה הנחיתה על 28 (הרוח, ברוב שעות היום היא מכיוון צפון מערב)
כשאנחנו מגיעים מנקודות GALA  ו- VASILI  הגישה היא ישירה ואין אנו נכנסים להקפה.

נגיעה והסעה עד ליציאה (E) ומשם לאורך רחבת חנית המטוסים המסחריים לחנית המטוסים הקלים הנמצאת בקצה המרוחק הצפון מערבי. ההסעה כמובן בעזרת מכונית ה- FOLLOW ME 

בסלוניקי אנו מקבלים שרות מחברת שרותיי קרקע השייכת ל-אולימפיק.

שתי עלמות חמודות מחכות לנו ליד המטוס, דואגות לדלק (תשלום במזומן ביורו), לוקחות אותנו למשרד, ממלאות איתנו את ה GENERAL DECLERATION  , מחפשות ומזמינות לנו מלון בקרבת השדה נותנות לנו את הטלפון של המשרד, במקרה וניתקל בבעיות, ולפני שאנו עוזבים הן מסבירות לנו היכן להגיע בבוקר היציאה ואנו קובעים איתן את שעת הפגישה.

אנו יוצאים מהשדה אל תחנת המוניות ללא מעבר במשטרת הגבולות. הרי נכנסנו ליוון ברודוס. 

היות ויוון שייכת לאיחוד האירופי החתימה על הדרכון ברודוס מאפשרת לנו להסתובב חופשי בכל הארצות השייכות לאיחוד (כולל אוסטריה, שהיא היעד הבא שלנו).

לא נלאה אתכם בסיפורי הבילוי בסלוניקי (חובה), פרט לתופעה מעניינת של עלות הנסיעה במונית. איך שלא תרצה ולאן שלא תיסע העלות לא קטנה מ-10 יורו.

(-) סלוניקי עזיבה

(PANORA, KORA, LAGADA)  

יום השלישי לטיסה

מגיעים בבוקר אל השדה וממתינים בנקודת הפגישה עם חברת שרותיי הקרקע, לא לפני שביקשנו ממשרד אולימפיק הפתוח להתקשר למספר שקבלנו ולהודיע שאנו פה.

הפעם מקבל אותנו גבר שמנמן (הבחורות עדין ישנות?) שקצת פחות מקצועני מהשתיים של אתמול, אך הכל עם חיוך נעים וברוח טובה.

הבחור לוקח אותנו למשרד, נותן לנו את כל דפי תחזית מזג האוויר, ובשעה שאנו מעיינים בהם מכין את כל הניירות לתשלום. 

אנו הולכים איתו לקופה לשלם בכרטיס אשראי , ובחזרה עולים למגדל למלא מרשה טיסה.

המגדל נמצא בקצה המערבי של הטרמינל ומגיעים אליו ממשרד חברת שרותיי הקרקע ברגל. 

 כאן המקום לציין שתעודת חבר האגודה היא כלי הכרחי לתנועה בשדה. בלי התעודה אתה חייב ליווי, דבר המסרבל את פעולותיך.

אל המגדל אנו עולים במעלית וכמה מדרגות לקומה העליונה. במגדל נותנים לך את הטפסים הנדרשים ומאשרים את הנתיב. אל תשכח לרשום על המרשה את מספר האישור למעבר שקבלת מהיוגוסלבים ולבקש מהבקר במגדל לשלוח את המרשה לרשויות ביוגוסלביה.

היום אנו יוצאים לוינה בכיוון צפון (PANORA, KORA, LAGADA)   , אך בטיסה חזרה לארץ כשאנו יוצאים לכיוון מזרח, כל הסיכויים שתקבל הנחיה לצאת את השדה לא בדרך שהגעת (VASILI, GALA, APOLO) היות ובדיוק מגיע מטוס אחר לנחיתה מכיוון זה, אלא בכיוון צפון  (PANORA, KORA)  ומשם ל-  APOLO . 
חזרה למטוס, סידור (אין צורך בסירה וחגורות הצלה) , טיפול במטוס, קשר, הנעה והסעה.

ההסעה מתבצעת לאורך רחבת החניה (E) ומשם לאורך מסלול הסעה מצפון למסלול 28 עד לקצהו המזרחי. מסלול הסעה זה אינו מסומן על המפה שקבלנו מג'פסן בחודש יולי 2003 , היות ולא היה קיים במרץ  2002 ,תאריך הפצת המפה שבידנו.

לא ברור מדוע לא פרסמו עד היום עדכון.

התיישרות על המסלול (כרגיל המראה על 28) והמראה לכיוון צפון מערב, מעל הים. הבקר מנחה אותנו לפנות צפונה לאחר ההמראה ולהמשיך בהתאם למפורסם במפת ה-VFR , ואנו מכוונים את אף המטוס בין ההר הגבוה לעיר (כיוון 043), תוך כדי טיפוס לגובה התחלתי של 1000 רגל, לפי הנחית הבקר.

ההר חולף מימיננו, ואנו מגיעים לנקודה הראשונה ביציאה -  PANORA.

דיווח לבקר, וממשיכים באותו כיוון תוך כדי טיפוס ל 3000 רגל ומגיעים לנקודה השניה KORA הנמצאת בדיוק על שפת אגם KORONIA. 

פניה לכיוון 337 ואנו בדרך לנקודה השלישית LAGADA .

הבקר מנחה אותנו ישירות ל"פיסקה" , נקודה בנתיב השיוט, ואנו מטפסים ל- 4500 רגל ומתייצבים על 8500 רגל לאחר קבלת אשור הבקר.
(-)  סלוניקי וינה-בנתיב
FISKA, L609, RUGAS, L609, SINKO, L609, RAXAD, W44, MATIK, W44, NIS, L617, RAVAK, L863, TOPOLA, L863, NEVEK, M749, BELGRADE, TONDO, SAGVAR, GYOR, BEGLA  
מסלוניקי ועד וינה, בניגוד ללגים הקודמים, מתבצעת הטיסה כולה מעל היבשה. הניווט עצמו מתבסס על  ניווט מכשירים (VOR)  ובדיקה בעזרת ה GPS . אמנם ניתן לנווט לפי תוואי קרקע אך בשביל זרים כמונו ובנתיב ארוך כל כך הדרך הטובה והיחידה בשבילנו היא שימוש במכשירי הניווט.

בטיסה זו נעבור מיוון למקדוניה, ממקדוניה ליוגוסלביה ולאחריה להונגריה. נסיים בנחיתה בבירת אוסטריה, וינה.

עזבנו את אזור סלוניקי ואנחנו בגובה 8500 רגל בכיוון  FISKA .

 לאט לאט (ואולי מהר מהר, בהתאם להרגשה האישית) הולכים פני הקרקע ומתרוממים. לאחר שנעבור את נקודת FISKA ילכו ההרים ויגביהו יותר ופסגותיהם עשוייות להגיע עד ל 9000 רגל (לא בנתיב שלנו). אם אתה שומר על הנתיב המדויק בין ה-VORS של FISKA , SINKO, MATIK  ומשם ל  NIS אין שום סיכוי שתפגוש את הפסגות הגבוהות.

מ FISKA אנו פונים לכיוון 324  כדי להגיע לנקודה הבאה-  RUGAS . נקודה זו היא על גבול ה FIR , ואנו מועברים לבקר של סקופיה המוביל אותנו עד ל FIR הגובל עם יוגוסלביה.

המרחק מ-   RUGAS ל SINKO ,הנקודה הבאה במסענו, הוא כ-44 מיל תוך שמירה על כיוון 332. משם אנו ממשיכים 21 מיל נוספים ומגיעים לנקודת ה-  FIRהמכונה-RAXAD,המוציאה אותנו ממקדוניה.

אנו נכנסים ליוגוסלביה ומשתדלים לא לסטות מהנתיב שהגשנו במרשה. לך תדע מה מצפה לנו אם נבצע סטייה כל שהיא במדינה המבקשת לאשר לנו את הנתיב מראש.

הבקר היוגוסלבי רציני ומקצועני ואין לנו שום בעיות בדיבור בקשר. גם הוא לא מצפה לשמוע מאתנו יותר מדי.

ההרים שהגיעו לפסגתם (לאורך הנתיב שלנו) באזור הגבול מקדוניה יוגוסלביה, הולכים ומנמיכים, עד שהופכים למשור נמוך צפונית לנקודה NIS . זוהי הנקודה שהבקר יפנה אותנו אליה ברגע שהגענו ל FIR שלו. למעשה אנו פוסחים על הנקודה MATIK וממשיכים ישירות ל NIS .

אמנם במרשה הטיסה הכנסנו נקודות המופיעות במפת JEPPESEN, אך היות והטיסה היא טיסת ראיה, ישלח אותנו הבקר  DIRECT לנקודת ה VOR הבאה.

מ- NIS אנו ממשיכים ל- TOPOLA , כיוון 310 בערך, אך כל הסיכויים שקצת לפני נקודה זו או קצת לאחריה ייקח הבקר פיקוד ויתחיל להוביל אותנו מזרחית לבלגרד. הוא לא צריך אותנו שם בזמן שהמטוסים המסחריים נוחתים וממריאים משדה בלגרד.

מרגע שקיבלת הנחיה לשנות כיוון, אתה נמצא בבקרה ובשליטת הבקר. אך אוי לך אם אתה לא שומר על התמצאות במרחב בכל רגע ורגע. הדרך הפשוטה לדעת היכן אתה נמצא היא לכוון את מכשיר ה-VOR שלך לתדר של בלגרד (112.3 BEO) ויחד עם מכשיר ה-DME לדעת בדיוק על איזה רדיאל הנך נמצא ובאיזה מרחק מהתחנה אתה משייט.

ברגע מסוים, לאחר שהבקר מגיע למסקנה שעברת את האזור הרגיש מבחינתו, הוא ישחרר אותך ויתן לך רשות להמשיך ישירות לנקודת היציאה מה-FIR שלו, נקודת TONDO . אם לא שמרת על התמצאות בשטח אינך יודע היכן אתה נמצא ומה לעשות עכשיו.

 אז זכור, אתה תמיד הטייס המפקד. אל תכנס לשאננות בזמן ניווט על ידי רדאר ודע,בכל רגע ורגע, את מקומך במרחב.

 אם אינך יודע לאן לפנות כדי להגיע ישירות ל TONDO העזר ב-GPS , ואם אין לך ראש לזה פשוט בקש מהבקר, בצורה מנומסת, את הכיוון לנקודה:

4X-CAQ:

4X CAQ, PLEASE ADVISE HEADING TO TONDO.

מובטח לך שתקבל תשובה מקצועית ולא ישמע שום צליל גיחוך בקשר.

בגובה 8500 רגל  ובכיוון צפון מערב, אנו מתקרבים לנקודת היציאה מה FIR.

אם מתחשק לך אתה יכול לבקש להנמיך לגובה נמוך יותר כדי ליהנות מפרטי הנוף. היות ואנו מעל מישור והגובה המינימלי לבטיחות המופיע על מפת JEPPESEN  הוא בין 2500 ל-  3700 רגל, אין שום מניעה להנמיך לגובה 4000 רגל. זה גם יעזור לנו בהמשך להנמיך לגובה הגישה לפני וינה.

ב- TONDO אנו מועברים לבקר בודפשט, עוזבים את יוגוסלביה וחודרים למרחב האווירי של הונגריה.

אנחנו כבר שעתיים ושלשת רבעי השעה באוויר ונותרו לנו כשעה ורבע עד לוינה.

הקטע מכאן ועד וינה עבר עלינו במהירות הבזק בלי שנרגיש בזמן החולף. פשוט היינו עסוקים בבריחה מענן סערה ששיט בדרכנו ובכיוונינו. (ראה הפתיחה בפרק ב', פרק מזג אויר) 

למעשה הנתיב הפשוט הנעזר באמצעי ניווט הוא מ TONDO ל SAGVAR , משם ל GYOR ואז פניה לכיוון מערב כדי להיכנס לאוסטריה ולהגיע לוינה, המרוחקת מהגבול כ 25 מיל. אך מזג האוויר בטיסתנו אילץ אותנו לאגוף את SAGVAR מצד מערב ולהמשיך צפונה, כך שבמקום להגיע לנקודה הקרובה ל FIR, נקודת BEGLA (בהתאם למרשה) , הגענו לנקודת ה FIR המכונהABETI .

דרך אגב, תוך כדי הבריחה מענן הסערה ולאחר שהשתחררנו ממנו והמשכנו בדרכנו צפונה, קיבלנו הנחיה מהבקר להגיע ישירות ל ABETI . עד רגע זה לא פגשנו בנקודה זו ולא ידענו מה כוונת הבקר. בלי בושה בקשנו כיוון ולפי תשובת הבקר גילינו את הנקודה על המפה.

כחמישה מיל לפני ABETI קיבלנו הנחיה לעבור לבקר וינה, ולאחר שדקלמנו את כל הנתונים הנדרשים, בצורה שלמדנו (טיסת VFR לנחיתה בוינה, מיקום באבטי, גובה 4000 רגל) , נשאלנו על ידי בקר וינה מה בכוונתנו לעשות. ציינו שאנו מעונינים לבצע את גישת ה VFR הרשמית דרך הנקודות "פטרונל", "אורט", ו "שונאו" וקבלנו אישור להמשיך צפונה כפי שביקשנו.

(-) וינה הגעה

(PETRONELL, ORTH, SCHONAU) 
ראה מפות בנספחים ה-  5 ה- 6 

VIENNA INFO.:
4X-CAQ, SAY YOUR INTENTION

4X-CAQ

WILL EXECUTE VFR APPROACH AS PUBLISHED VIA




PETRONELL ORTH AND SCHONAU, 4X CAQ

VIENNA INFO.:
4X-CAQ, DIRECT TO PETRONELL, DECENT TO 2000 




FEET, QNH 1017

4X-CAQ

DIRECT TO PETRONEL DECENDING TO 2000 FEET 




QNH 1017, 4X CAQ

אנו מנמיכים לגובה 2000 רגל בכיוון צפון כדי להגיע לנקודה הראשונה לפני שנמשיך את הגישה לוינה נעיף מבט אל המפה ונתמצא בשטח.דרומית מזרחית לוינה נמצא אגם מים ובינו ובין השדה רצועת גבעות. זוהי נקודת התמצאות אחת, אך נקודה טובה ממנה ודומיננטית יותר היא נהר הדנובה. הדנובה זורמת ממערב למזרח ולאורכה ניתן לזהות את שלשת נקודות הניווט של הגישה ואת השדה עצמו. (נקודה ראשונה ושלישית והשדה עצמו על הגדה הדרומית ואילו נקודה שניה על הגדה הצפונית).למעשה כשאנחנו מגיעים מדרום מזרח, כל מה שעלינו לעשות זה לטוס צפונה עד שאנו פוגשים בנהר ואז פונים מערבה עד לנקודה האחרונה לפני השדה, נקודת SCHONAU .

את הנקודה הראשונה PETRONELL אנו מזהים לפי ה-VOR 110.4 FMD (הנמצא כ 2 מיל מזרחית לשדה), הנקודה נמצאת על רדיאל 090 ובמרחק של - 9 מיל מה VOR , כלומר 11 מיל מהשדה.טיסה לאורכה של הדנובה עד לרדיאל 360 מה VOR מביאה אותנו לנקודת SCHONAU .

בדרך חלפנו את הנקודה ORTH ולא שכחנו להנמיך לגובה 1500 רגל כפי שמנחה המפה. גם אם שכחנו, חזקה על הבקר שיזכיר לנו לא לטוס מעל גובה זה.

כשאנו מדווחים על הימצאותנו בנקודת SCHONAU שואל הבקר אם אנו מזהים את השדה.

הצצה בכיוון שעה 11 תחשוף בפנינו את השדה עם שני מסלוליו. בגובה 1500 רגל קצת קשה לזהות את המסלולים אך מבט חוזר ובעזרת טייס המשנה תגלה גם את הטרמינל .

נקודת SCHONAU נמצאת בדיוק בתחילת צלע הבסיס של מסלול  29 , ובהגיעך לנקודה זו ולאחר שאתה מאשר שאתה מזהה את השדה, תקבל הנחיה לפנות שמאלה כדי להגיע לפינל של מסלול זה. גם פה משטר הרוחות די קבוע, ולרוב המסלול בשימוש הוא 29 . אי לכך אתה פונה

מ SCHONAU לכיוון  200 כדי לפנות, לאחר מכן, שמאלה לפינל (אתה בהקפה ימנית).

יש באפשרותך לבדוק אם אתה על המסלול הנכון בעזרת המצפן (כיוון 290 ) ובעזרת מכשיר  ה ILS של מסלול הנחיתה. אם לא ידוע לך אזי מכשיר ה ILS שבשדה ישדר אל מכשירVOR  שבמטוס את הרדיאל 110. המחט במכשיר שבמטוס תגיב באופן אוטומטי (אם כיוונת את התדר ל 109.7 OEX ) ותתייצב במרכז כאשר אתה בדיוק על נתיב הפינל.  (פטנט של טייסי IFR בטיסת VFR )

אשור לנחיתה על ידי המגדל ואנו נוגעים ומאטים על מסלול 29 .  אנו מפנים בפניה הראשונה הנקרת לפנינו A 5 או A 7, ומסיעים אחרי מכונית ה- FOLLOW ME דרך מסלול הסעה OSCAR עד ליציאה EX 13 , המובילה אותנו ישירות לחנית המטוסים הקלים.

סגירת קשר, דימום מנוע ואנו מתאוששים דקה או שתים  מהטיסה הארוכה.

מתדלקים ופונים לבנין HANGER 3 שבו נמצאים משרדי חברת שרותיי הקרקע.

החברה נקראת VAI  ((VIENN AIRCRAFT HANDLING והיא משרתת את כל הטיסות האזרחיות, החל ממטוסי הסילון המבריקים והמצועצעים וכלה במטוסי בוכנה חד מנועים ישנים, כמו שלנו למשל.

השרות זהה לכולם (וגם המחיר), אך שווה לקבל שרות VIP לפחות פעם אחת בחיים גם אם זה יקר מאד. בעצם אין לנו ברירה אחרת אז מדוע שלא נירגע ובמקום לחשוב על הכסף שפרח נהנה מוינה וחמודותיה. 

גם פה אין צורך בדרכון, ולאחר ספל קפה המוגש לנו על ידי אנשי החברה, אנו במונית (שהוזמנה על ידם) בדרך לוינה.

(-) סיכום

עשר שעות טיסה, שלשה לגים בשלשה ימים, ים איים יבשה והרים, מזג אויר הפכפך וחוויה שלא מהעולם הזה.

שלשה שבועות של הכנה מוחזרים לנו בריבית דריבית והטיסה הארוכה היא הרפתקה מענגת לכל טייס חובב.

עשינו זאת. עכשיו נשאר רק לחזור את כל הדרך הזו בכיוון ההפוך.
נספח ה-1 מפת גישת VFR  של רודוס 

נספח ה-2  מפת שדה רודוס

Do not mistake Rodos (Maritsa) AD (1.5 NM SE) for Rodos (Diagoras) AD.

PROP ACFT enter traffic circuits at 1200". RH traffic circuit RWY 25.

Request start-up clearance when the ACFT doors are closed and when ready to start engines
immediately.

Overflying city of Rodos not permitted

Extreme caution:

1) Moderate or severe turbulence and wind shear may be encountered in the final APCH and/or initial
climb out areas (mainly RWY 07). More specifically when S or SE winds of more than 10-15 KT
prevail, the following phenomena are observed affecting seriously the flight safety
a) The wind direction and speed at a given time vary along the runway (horizontal wind shear)

b) The wind direction and speed, at a given point of the runway, are ontinuously changing
(turbulent wind shear). ¢) Severe turbulence prevail in the final APCH, take-off and initial
climb out ar
2) When the S or SE wind speed increases over 15 KT, landing and/or take-off is not recommended since

a severe horizontal and turbulent wind shear may prevail at some intermediate point of the final
APCH and/or take-off and initial climb out areas

3) Pilots are urged to volunteer reports of wind shear to DIAGORAS Tower or APCH controllers, so
that the pilots of following ACFT can be warned. It is suggested that pilots should report it in

ince of the

information can be given, b) The altitude or altitude band, where the wind shear was

the following format: a) A simple warning of the pre vind shear, even if no further

נספח ה-3 מפת גישת VFR  של סלוניקי 

נספח ה-4  מפת שדה סלוניקי

נספח ה- 5 מפת גישת VFR  של וינה 

נספח ה- 6  מפת שדה וינה

parkan, mGssen geschloppt warden, Das eigonst en. Sulbstirctanken, eigense Bodan-
dienst st in dieser i h nicht gestattet t‘,k 4
Taxi procedures / Rollverfahren
Asriving ACFT shall vacate the RW! he tructod. Walt for
marshaller before entering taxilane for all positiont cation of the parking
Position is in obligation of the duty office
Anfliegende LFZ sollen die Piste ohne V "9 verlassen, wenn anderweitig ang en. Vor
dem Aufrollen auf das GAC Vorfeld or R0/ 98858 auf den Einwinker zu warten. Die Zuweisung

1¢h den Duty Officar.

מריטצה





הר





חנית מטוסים קלים





34





29





16





11





BRAVO





TILOS





ALIMIA





AFANDOU





NISIROS





MARITSA





RODOS





KORA





אגם קורוניה 





אגם וולוי





GALA





APOLO





הר 





LAGADA





השדה





סלוניקי

